text:
да работи с най-високите и най-ниските скорости на ИУ. Мрежовата връзка трябва да бъде активна по време на всички
 изпитвания.
 III. Процедура на изпитване в режим „изключен“, икономичен режим и режим „неактивен“ за всички
 компютърни продукти
 Консумацията на променливотокова мощност от един компютър следва да се измерва, както следва:
 Подготовка на ИУ
 1. Запишете имената на производителя и модела на ИУ.
 2. Осигурете ИУ да бъде свързано към мрежови ресурси, както е посочено по-долу, както и ИУ да поддържа тази връзка
 активна по време на изпитването, като не се вземат предвид кратките интервали при преминаване от една скорост на
 връзката към друга.
 а) Настолните, интегрираните настолни и преносимите компютри се свързват към активен мрежов комутатор за
 Ethernet (IEEE 802.3), както е посочено в раздел II, „Изпитвателна конфигурация“, по-горе. Компютърът трябва
 да поддържа тази връзка към комутатора активна по време на изпитването, като не се вземат предвид кратките
 интервали на преминаване от една скорост на връзка към друга. По време на изпитването компютри без
 възможности за връзка Ethernet трябва да поддържат активна безжична връзка към безжичен маршрутизатор
 или точка за мрежов достъп.
 б) Малките сървъри се свързват към активен мрежов комутатор за Ethernet (IEEE 802.3), както е посочено в раздел II.,
 „Изпитвателна конфигурация“ по-горе, като връзката трябва да бъде активна.
 в) Тънките клиенти се свързват към активен сървър чрез активен мрежов комутатор за Ethernet (IEEE 802.3) и на тях
 се изпълнява съответен терминален софтуер/софтуер за дистанционна връзка.
 ---pagebreak--- 6.3.2013 г. BG Официален вестник на Европейския съюз L 63/31
 3. Свържете одобрен измервателен уред с възможности за измерване на активна мощност към източник на променливо
 мрежово напрежение, настроен на подходящата за изпитването комбинация напрежение/честота.
 4. Свържете ИУ към контакта за измерване на мощност върху измервателния уред. Между измервателния уред и ИУ не
 трябва да има свързани разклонители или НЕЗ. За да бъде изпитването валидно, измервателният уред трябва да остане
 в това положение, докато бъдат записани всички данни за мощността в режим „изключен“, икономичен режим и
 режим „неактивен“.
 5. Запишете променливото напрежение и честотата.
 6. Стартирайте компютъра и изчакайте, докато операционната система се зареди напълно. Ако е необходимо, завършете
 първоначалните настройки на операционната система и изчакайте завършването на всички процеси по предварително
 индексиране на файлове и други еднократни/периодични процеси.
 7. Запишете основната информация относно компютърната конфигурация - тип на компютъра, наименование и версия на
 операционна система, тип и тактова честота на процесора и обща и разполагаема физическа памет и т. н.
 8. Запишете основната информация относно видеокартата или графичния набор интегрални схеми (ако има такива) -
 наименование на видеокартата/набора от интегрални схеми, големина на кадровия буфер, разделителна способност,
 големина на паметта върху платката и броя цветови комбинации в бита/пиксел.
 9. * Уверете се, че конфигурацията на ИУ е тази, в която то се доставя, включително всякакви принадлежности,
 активирана функция за „събуждане“ по локална мрежа и софтуер, доставен по подразбиране. ИУ следва също така
 да се конфигурира при следните изисквания за всички изпитвания:
 а) Настолни системи, доставяни без принадлежности, следва да се конфигурират със стандартна мишка, клавиатура и
 външен монитор.
 б) Преносимите компютри следва


text:
да включват всички принадлежности, доставяни със системата, и не е необходимо да
 включват отделна клавиатура или мишка, когато са оборудвани с интегрирано устройство за навигация или цифров
 преобразувател.
 в) При всички изпитвания преносимите компютри трябва да са без батерията си. За системи, които не поддържат
 конфигурация за работа без батерия, изпитването може да се извърши с напълно заредена батерия, като тази
 конфигурация следва да се протоколира в резултатите от изпитването.
 г) Малки сървъри и тънки клиенти, доставяни без принадлежности, следва да се конфигурират със стандартна мишка,
 клавиатура и външен монитор (ако сървърът има функции, изискващи извеждане на екран).
 д) За компютрите с възможност за връзка Ethernet захранването на системата за безжична радиовръзка следва да бъде
 изключено при всички изпитвания. Това важи за безжични мрежови карти (напр. 802.11) и безжични протоколи
 за връзка на устройство с устройство. За компютрите без възможност за връзка Ethernet, захранването на системата
 за безжична връзка с локалната мрежа (напр. IEEE 802.11) следва да остане включено по време на изпитването и
 трябва да поддържа активна безжична връзка през цялото време на изпитването с безжичен маршрутизатор или с
 точка за мрежов достъп, която поддържа най-високата и най-ниската скорости за данни на радиовръзката на
 клиента.
 е) При изпитване в режим „неактивен“ консумацията на първичните устройства с твърд диск може да не се управлява
 (намаляване на оборотите), освен ако не съдържат енергонезависима свръхбърза буферна памет, част от дисковото
 устройство (напр. „хибридни“ твърди дискове). Ако при доставката е инсталиран повече от един вътрешен твърд
 диск, непървичните вътрешни твърди дискове могат да бъдат изпитани при управление на консумацията, акти
 вирано така, както при доставката. Ако консумацията на тези допълнителни дискови устройства не се управлява,
 когато са доставени на клиентите, те трябва да бъдат изпитани без прилагане на такива функции.
 10. За конфигуриране на настройките за консумацията на монитор следва да се съблюдават следните насоки (без да се
 правят други настройки за управление на консумацията):
 а) За компютри с външни монитори (повечето настолни компютри): използвайте настройките за управление на
 консумацията на монитора, за да предотвратите изключване на монитора, с цел да осигурите включеното му
 състояние през цялата продължителност на изпитването в режим „неактивен“, както е описано по-долу.
 ---pagebreak--- L 63/32 BG Официален вестник на Европейския съюз 6.3.2013 г.
 б) За компютри с интегрирани монитори (преносими компютри и интегрирани системи): използвайте настройките за
 управление на консумацията, за да настроите монитора да се изключва след 1 минута.
 11. Изключете ИУ.
 Изпитване в режим „изключен“
 12. При изключено ИУ или ИУ в режим „изключен“ настройте измервателния уред да започне да трупа стойности за
 активната мощност през интервал, по-малък или равен на едно отчитане в секунда. Натрупайте стойностите за
 мощността за пет допълнителни минути и запишете средната стойност (средноаритметично), наблюдавана през този
 петминутен период (2).
 Изпитване в режим „неактивен“
 13. Включете компютъра и започнете да отчитате изминалото време, като започнете от момента, в който компютърът е
 включен първоначално, или незабавно след приключване на всички дейности по започване на сесия, необходими за
 пълното зареждане на системата. След като сте започнали сесия при напълно заредена и готова операционна система,

type: contracts

jurisdiction: EU


text:
затворете всички отворени прозорци, така че да се покаже стандартната работна повърхност или еквивалентна маска за
 готовност на системата. Настройте измервателния уред да започне да трупа стойности за активната мощност на
 интервал от поне едно отчитане в секунда, като започнете между пет и 15 минути след първоначалното зареждане
 или началото на сесия. Натрупайте стойностите за мощността за пет допълнителни минути и запишете средната
 стойност (средноаритметично), наблюдавана през този петминутен период.
 Изпитване в режим „икономичен“
 14. След приключване на измерванията в режим „неактивен“ поставете компютъра в икономичен режим. Инициализирайте
 измервателния уред (ако е необходимо) и започнете да трупате стойности за активната мощност на интервал от поне
 едно отчитане в секунда. Натрупайте стойностите за мощността за пет допълнителни минути и запишете средната
 стойност (средноаритметично), наблюдавана през този петминутен период.
 15. Ако икономичният режим се изпитва както при активирана, така и при дезактивирана функция за „събуждане“ по
 локална мрежа, събудете компютъра и променете настройката за събуждане от икономичен режим по локална мрежа
 чрез настройките на операционната система или по друг начин. Върнете компютъра в икономичен режим и повторете
 стъпка 14, като запишете мощността в икономичен режим, необходима за тази променена конфигурация.
 Докладване на резултатите от изпитванията
 16. Резултатите от изпитването трябва бъдат докладвани на EPA или на Европейската комисия, според случая, като се
 вземат мерки, за да се гарантира, че е включена цялата необходима информация, включително и стойностите за
 консумацията за режимите и подходящите настройки за настолните, интегрираните настолни и преносимите
 компютри.
 IV. Изпитване за максимална мощност за работни станции
 Максималната мощност за работни станции се определя чрез едновременната работа на два стандартни за промишления
 сектор еталона за сравнение: Linpack за натоварване на основната система (например процесор, памет и т. н.) и SPECvi
 ewperf® (най-новата налична версия за ИУ) за натоварване на видеопроцесора на системата. Допълнителна информация за
 тези сравнителни изпитвания, включително безплатни възможности за изтегляне на данни, могат да бъдат намерени на
 следните адреси:
 Linpack http://www.netlib.org/linpack/
 SPECviewperf® http://www.spec.org/benchmarks.html#gpc
 Това изпитване трябва да се повтори три пъти за едно и също ИУ и резултатите от всичките три измервания трябва да
 попаднат в допустимия интервал ± 2 % спрямо средната стойност от трите измерени максимални стойности на мощността.
 Измерването на максималната променливотокова мощност на работна станция следва да се извърши, както следва:
 (2) Пълнофункционалните измервателни уреди от лабораторен клас могат да интегрират стойности във времето и да отчитат средната
 стойност автоматично. Други измервателни уреди изискват потребителят да снема серии от променящи се стойности на всеки 5
 секунди в продължение на пет минути и след това да изчисли средната стойност ръчно.
 ---pagebreak--- 6.3.2013 г. BG Официален вестник на Европейския съюз L 63/33
 Подготовка на ИУ
 1. Свържете одобрен измервателен уред с възможности за измерване на активна мощност към източник на променливо
 мрежово напрежение, настроен на подходящата за изпитването комбинация напрежение/честота. Измервателният уред
 трябва да може да запаметява и извежда максималната мощност, измерена по време на изпитването, или да може да
 използва друг метод за определяне на максималната мощност.
 2. Свържете ИУ към контакта за измерване на мощност върху измервателния уред. Между измервателния уред и ИУ


text:
не
 трябва да има свързани разклонители или НЕЗ.
 3. Запишете променливото напрежение.
 4. * Стартирайте компютъра и инсталирайте Linpack и SPECviewerf®, ако все още не са инсталирани, както е посочено
 на интернет страниците по-горе.
 5. Настройте Linpack с всички настройки по подразбиране за дадената архитектура на ИУ и настройте подходящия
 размер „n“ на таблицата за максимизиране консумацията на мощност по време на изпитването.
 6. Уверете се, че са спазени всички насоки, определени от Организацията SPEC за работа със SPECviewerf.
 Изпитване за максимална мощност
 7. Настройте измервателния уред да събира стойности за активната мощност на интервал, не по-голям от едно отчитане в
 секунда, и започнете измерването. Стартирайте SPECviewerf и толкова едновременни сесии на Linpack, колкото са
 необходими, за да се натовари максимално системата.
 8. Трупайте стойности за мощността, докато SPECviewerf и всички сесии приключат работа. Запишете стойността на
 максималната мощност, достигната по време на изпитването.
 Докладване на резултатите от изпитванията
 9. Резултатите от изпитването трябва да бъдат докладвани на EPA или на Европейската комисия, според случая, като се
 вземат мерки да се гарантира, че е включена цялата необходима информация.
 10. При представянето на данни, производителите трябва също така да включат следните данни:
 а. стойност „n“ (размер на масива), използван за Linpack,
 б. брой на едновременните сесии на Linpack, изпълнявани по време на изпитването,
 в. версия на SPECviewerf, използвана за изпитването,
 г. всички компилаторни оптимизации, използвани при компилиране на Linpack и SPECviewerf, и
 д. предварително компилиран двоичен файл за крайни потребители за изтегляне (от интернет) и изпълняване на
 SPECviewerf и на Linpack. Те могат бъдат разпространявани чрез централизиран орган за стандарти като SPEC,
 от производителя на комплектно оборудване (OEM) или от съответни трети лица.
 V. Непрекъсната проверка
 Тази методика на изпитване описва методите, посредством които едно устройство може да бъде изпитано за съответствие.
 Настоятелно се препоръчва използването на продължителен период на изпитване, за да се гарантира, че продуктите от
 различни производствени партиди са в съответствие с ENERGY STAR.
 ---pagebreak--- L 63/34 BG Официален вестник на Европейския съюз 6.3.2013 г.
 Допълнение Б
 ПРИМЕРНИ ИЗЧИСЛЕНИЯ
 I. Настолни, интегрирани настолни и преносими компютри: по-долу е дадено примерно изчисление за ТКЕ, предназначено
 да покаже как се определят нивата на съответствие въз основа на функционални добавки и измервания за работния
 режим, за примерно определяне на EТКЕ за преносим компютър категория А (интегриран графичен процесор, инста
 лирани 8 GB памет, 1 твърд диск).
 1. Измерете стойностите, като използвате методиката от приложение А.
 — режим „изключен“ = 1 W
 — режим „икономичен“ = 1,7 W
 — режим „неактивен“ = 10 W
 2. Определете кои настройки за възможностите са валидни:
 — Интегрирана графика? Не важи за системи с висококачествена графика.
 — Инсталирана памет 8GB. Отговаря на нивото на адаптиране: 8 води до корекция от 1,6 kWh (4 * 0,4 kWh).
 3. За да изчислите ТКЕ, използвайте тегловните коефициенти от таблица 2:
 — Таблица 2 (за традиционен преносим компютър):
 Тизкл. 60 %
 Тикон. 10 %
 Тнеакт. 30 %
 — ETKE = (8 760/1 000) * (Pизкл. * Tизкл. + Pикон. * Tикон. + Pнеакт. * Tнеакт.)
 — = (8 760/1 000)


text:
* (Pизкл. * 0,60 + Pикон. * 0,10 + Pнеакт. * 0,30)
 — = (8 760/1 000) * (1 * 0,60 + 1,7 * 0,10 + 10 * 0,30)
 — = 33,03 kWh
 4. Определете изискването за ТКЕ за компютъра, като добавяте всяка адаптация на възможностите (стъпка 2) към
 основното изискване за ТКЕ (таблица 1).
 — Таблица 1 (за преносими компютър):
 Преносими компютри (kWh)
 Категория А 40
 Категория В 53
 За инсталации от категория С 88,5
 — Изискването за ТКЕ съгласно ENERGY STAR = 40 kWh + 1,6 kWh = 41,6 kWh
 5. Сравнете EТКЕ с изискването за ТКЕ по ENERGY STAR (стъпка 4), за да определите дали моделът се класира.
 — Изискване за ТКЕ за категория A: 41,6 kWh
 — EТКЕ: 33,03 kWh
 — 33,03 kWh < 41,6 kWh
 Преносимият компютър отговаря на изискванията на спецификацията ENERGY STAR.
 II. Работни станции: Следва примерно изчисление за РТКЕ за работна станция с два твърди диска:
 1. Измерете стойностите, като използвате методиката от допълнение А.
 — режим „изключен“ = 2 W
 ---pagebreak--- 6.3.2013 г. BG Официален вестник на Европейския съюз L 63/35
 — режим „икономичен“ = 4 W
 — режим „неактивен“ = 80 W
 — макс. мощност = 180 W
 2. Отбележете броя на инсталираните твърди дискове.
 — по време на изпитването са инсталирани два твърди диска.
 3. За да изчислите PТКЕ, използвайте тегловните коефициенти от таблица 4:
 — Таблица 4:
 Тизкл. 35 %
 Тикон. 10 %
 Тнеакт. 55 %
 — PTKE = (0,35 * Pизкл. + 0,10 * Pикон. + 0,55 * Pнеакт.)
 — = (0,35 * 2 + 0,10 * 4 + 0,55 * 80)
 — = 45,10 W
 4. Изчислете изискването за PТКЕ с помощта на формулата от таблица 3.
 — PТКЕ = 0,28 * [Pмакс. + (брой твърди дискове * 5)]
 — PТКЕ = 0,28 * [180 + (2 * 5)]
 — PТКЕ = 53,2
 5. Сравнете адаптираната PТКЕ с нивата по ENERGY STAR, за да определите дали моделът се класира успешно.
 — 45,10 < 53,2
 Работната станция отговаря на изискванията ENERGY STAR.
 II. СПЕЦИФИКАЦИИ ЗА ЕКРАНИ
 1. Определения
 А. Електронен екран (също наричан „екран“): продукт, достъпен на пазара, с екран и съответна електроника, често
 поместени в обща кутия, чиято основна функция е да показва нагледна информация от i) компютър, работна
 станция или сървър през един или повече входове, като например VGA, DVI, HDMI или IEEE 1394, или от ii)
 запаметяващо устройство FLASH с интерфейс USB, карта памет или безжична интернет връзка. Обичайните технологии
 за екрани включват течнокристални екрани, светодиодни екрани, електроннолъчеви тръби и плазмени екранни панели.
 Б. Външно захранващо устройство: компонент, поместен в отделна кутия, различна от кутията на екрана, и проектиран да
 преобразува подаваното от електрическата мрежа променливо напрежение в по-ниски постоянни напрежения за целите
 на захранването на екрана. Външното захранващо устройство трябва да бъде свързано с екрана посредством отстранима
 или постоянна електрическа връзка с „мъжки“/„женски“ съединители, захранващ кабел или други проводници.
 В. Режим „включен“: работен режим на екран, който е i) свързан с източник на захранване, ii) всички негови механични
 (апаратни) прекъсвачи за захранването са


text:
включени и iii) изпълнява своята основна функция на възпроизвеждане на
 изображение.
 Г. Режим „икономичен“: работен режим на екран, който е i) свързан с източник на захранване, ii) всички негови
 механични (апаратни) прекъсвачи за захранването са включени и iii) е бил приведен в режим на понижена консумация
 чрез получаване на сигнал от свързано към него устройство (напр. компютър, конзола за игри или приставка) или по
 причина на вътрешна функция като таймер за икономичен режим или датчик за присъствие. Икономичният режим се
 счита за софтуерно състояние на понижена консумация, поради това че екранът може да бъде изведен от икономичен
 режим чрез получаване на сигнал от свързано към него устройство или по причина на вътрешна функция.
 Д. Режим „изключен“: работен режим на екран, който е i) свързан с източник на захранване, ii) включен чрез прекъсвач за
 захранването и iii) не изпълнява функции. Потребителят трябва да задейства механичен прекъсвач, за да изведе устрой
 ството от режим „изключен“. Ако има повече от един такъв прекъсвач, изпитващият следва да използва най-леснодос
 тъпния прекъсвач.
 ---pagebreak--- L 63/36 BG Официален вестник на Европейския съюз 6.3.2013 г.
 Е. Яркост: фотометричната мярка за светлинен интензитет на единица площ, за светлина, разпространяваща се в
 определена посока. Тя определя интензитета на единица площ за светлина, която преминава през или се излъчва от
 конкретна площ в рамките на даден пространствен ъгъл. Стандартната единица за яркост е кандела на квадратен метър
 (cd/m2).
 Ж. Автоматично регулиране на яркостта: при екраните автоматичното регулиране на яркостта е автоматичният механизъм,
 който регулира яркостта на екрана във функция от околната светлина.
 2. Продукти, подлежащи на класиране:
 За да се класира по ENERGY STAR, екранът трябва да отговаря на следните условия:
 А. Максимален видим размер на диагонала на екрана: екранът трябва да е с размер на диагонала на видимата област
 по-малък или равен (≤) на 60 инча.
 Б. Източник на захранване: екранът трябва да се захранва от отделен стенен контакт за променливо напрежение,
 батериен блок, продаван с адаптер за променливо напрежение, или връзка за данни или мрежова връзка.
 В. Избирачи на телевизионни канали (тунери): ако екранът е с вграден избирач на телевизионни канали, той може да
 бъде класиран като ENERGY STAR по настоящата спецификация, при условие че се предлага на пазара и продава на
 клиенти основно като екран или като продукт с двойна функция на екран и телевизор. Екран с избирач на
 телевизионни канали, който се предлага на пазара и се продава изключително като телевизор, не отговаря на
 условията за класиране по настоящата спецификация. Съгласно поредица 2 от настоящата спецификация могат да
 бъдат класирани само екраните без избирачи на телевизионни канали; екраните с избирачи на телевизионни канали
 могат да бъдат класирани съгласно поредица 2 на версия 3.0 на спецификацията ENERGY STAR TV.
 Г. Автоматично регулиране на яркостта: за да бъде класиран като ENERGY STAR чрез уравнението за консумацията в
 режим „включен“ при автоматично регулиране на яркостта, екранът трябва да се доставя с включено по подраз
 биране автоматично регулиране на яркостта.
 Д. Външно захранващо устройство: ако екранът се доставя с външно захранващо устройство, то трябва да е класирано
 като ENERGY STAR


text:
или да отговаря на нивата на ефективност в режим без товар и в активен режим, предвидени в
 Програмните изисквания ENERGY STAR за външно захранване с едно напрежение, от вида променливо напрежение/
 променливо напрежение и променливо напрежение/постоянно напрежение. Спецификацията ENERGY STAR и
 списъкът с класираните продукти, можете да намерите на адрес www.energystar.gov/powersupplies.
 Е. Изисквания към управлението на консумацията на енергия: екранът трябва да има поне един включен по подраз
 биране механизъм, който да позволява на екрана автоматично да влиза в икономичен режим или в режим
 „изключен“ Така например мрежовите или връзките за данни трябва да дават възможност за изключване на
 екрана в съответствие със стандартните механизми като например подаването на сигнали за управление на консу
 мацията на екрана. Екрани, които генерират собствено съдържание, трябва да имат датчик или таймер, включен по
 подразбиране, за автоматично влизане в икономичен режим или в режим „изключен“.
 3. Критерии за енергийна ефективност
 А. Изисквания за режим „включен“
 1. Поредица 1
 За да бъде класиран като ENERGY STAR, екранът не трябва да надвишава максималната консумация за режим
 „включен“ (PO или PO1), изчислена по уравненията по-долу. Максималната консумация на мощност в режим
 „включен“ се изразява във ватове и се закръгля до най-близката десета от вата.
 Таблица 1: Изисквания за консумацията на мощност в режим „включен“ – поредица 1
 Максимална консумацията на мощност в режим „включен“
 Категория на екрана
 (W)
 Размер на диагонала на екрана < 30 инча PO = 6*(MP) + 0,05*(A) + 3
 Разделителна способност на екрана ≤ 1,1 мегапиксела
 Размер на диагонала на екрана < 30 инча PO = 9* (MP) + 0,05* (A) + 3
 Разделителна способност на екрана > 1,1 мегапиксела
 Размер на диагонала на екрана 30—60 инча PO = 0,27* (A) + 8
 Всички екранни разделителни способности
 ---pagebreak--- 6.3.2013 г. BG Официален вестник на Европейския съюз L 63/37
 Където:
 МР = разделителна способност на екрана (в мегапиксели)
 А = видима площ на екрана (квадратни инчове)
 ПРИМЕР: Максималната консумация на мощност в режим „включен“ за екран с разделителна способност 1 440 ×
 900, т.е. 1 296 000 пиксела, размер на диагонала на видимата област на екрана 19 инча и площ на видимата
 област на екрана 162 квадратни инча, ще бъде: ((9 × 1,296) + (0,05 × 162)) + 3 = 22,8 вата, при закръгляване до
 най-близката десета от вата.
 Таблица 2: Стандартни изисквания за консумацията на мощност в режим „включен“ – примерна поредица
 1 (3 )
 Размер на Максимална консу
 диагонала Разделителна Размери на екрана Площ на екрана мацията на мощност
 Мегапиксели
 на екрана способност (инчове) (кв. инчове) в режим „включен“
 (инчове) (W)
 7 800 × 480 0,384 5,9 × 3,5 21 6,4
 19 1 440 × 900 1,296 16,07 × 10,05 162 22,8
 26 1 920 × 1 200 2,304 21,7 × 13,5 293 38,4
 42 1 360 × 768 1,044 36 × 20 720 202,4
 50 1 920 × 1 080 2,074 44 × 24 1 056 293,1
 2. Поредица 2
 За да бъде класиран като ENERGY STAR, екранът не трябва да надвишава максималната консумация на мощност в
 режим „включен“, изчислена по


text:
следните уравнения: подлежи на определяне.
 3. Екрани с автоматично регулиране на яркостта
 За екрани, доставяни с включени по подразбиране функции за автоматично регулиране на яркостта, за пресмятане на
 максималната консумация на мощност в режим „включен“ се използва алтернативно изчисление
 PO1 = (0,8 * Ph) + (0,2 * Pl)
 където PO1 е средната консумация на мощност в режим „включен“ във ватове, закръглена до най-близката десета от
 вата, Ph е консумацията на мощност при условия на силно общо осветление, а P1 е консумацията на мощност при
 условия на слабо общо осветление. За целите на формулата се приема, че екранът ще бъде при условия на слабо общо
 осветление 20 % от времето.
 Б. Изисквания относно режим „икономичен“ и режим „изключен“:
 1. Поредици 1 и 2
 За да бъде екранът класиран като ENERGY STAR, неговата консумация не трябва да надвишава максималните нива за
 режим „икономичен“ и режим „изключен“, дадени в таблица 3 по-долу. Екрани, разполагащи с няколко икономични
 режима (т.е. икономичен и високо икономичен) трябва да отговарят на изискванията за икономичен режим във всеки от
 тези режими.
 ПРИМЕР: Изпитвателен резултат от 3 вата в икономичен режим и от 2 вата във високо икономичен режим не
 изпълнява условията за класиране, тъй като консумацията на мощност в един от икономичните режими надхвърля
 границата 2 вата, определена за поредица 1.
 Таблица 3: Изисквания за консумацията на мощност в икономичен режим и режим „изключен“ за всички
 екрани
 Режим Поредица 1 Поредица 2
 Максимална консумация на мощност в икономичен режим ≤2 ≤1
 (W)
 Максимална консумация на мощност в режим „изключен“ ≤1 ≤1
 (W)
 (3) За екрани между 30 и 60 инча, при представяне на продукт за класиране трябва да бъде посочена разделителната способност; при
 изчисляването на консумацията на мощност на тези екрани в режим включен обаче разделителната способност не се взема предвид.
 ---pagebreak--- L 63/38 BG Официален вестник на Европейския съюз 6.3.2013 г.
 4. Изисквания към изпитванията
 Как да се ползва този раздел
 Когато е възможно, EPA и Европейската комисия използват широко приети в промишления сектор практики за
 измерване на показателите и консумацията на мощност на продуктите при типични условия на работа. Методите за
 изпитване в настоящата спецификация се основават на стандарти на Асоциацията за стандарти в областта на видео
 електрониката (VESA), Комитета по метрология за екраните и Международната електротехническа комисия (IEC). Когато
 стандартите на VESA и IEC са се оказали недостатъчни за целите на Програмата ENERGY STAR, са разработени
 допълнителни методи за изпитване и измерване в сътрудничество със заинтересованите страни от промишления сектор.
 За да се осигурят последователни методи за измерване на консумацията на мощност на електронните продукти, така че
 резултатите от изпитването да бъдат възпроизводими и външните фактори да не оказват неблагоприятно въздействие
 върху тези резултати от изпитването, трябва да се спазва следният протокол. Той се състои от четири основни елемента:
 — Условия на изпитване и измервателна апаратура
 — Постановка
 — Метод за изпитване
 — Документация
 Забележка: Методът на изпитване е поместен в допълнения 1 и 2. В допълнение 1 се описва процедурата за изпитване
 на екрани с размер на диагонала на видимата област на екрана, по-малък


text:
от 30 инча. В допълнение 2 се описва
 процедурата за изпитване на екрани с размер на диагонала на видимата област на екрана от 30 до 60 инча
 включително.
 Партньорите могат да изберат да ползват вътрешна или независима лаборатория за получаване на резултати от
 изпитване.
 Контрол на качеството в установката
 От партньорите се изисква да проведат изпитвания и да сертифицират моделите продукти, които отговарят на насоките
 ENERGY STAR. За провеждането на изпитвания за класиране като ENERGY STAR продуктът трябва да бъде изпитан в
 установка, за която има процедури за контрол на качеството, с които се наблюдава валидността на изпитванията и
 калибровките. ENERGY STAR препоръчва тези изпитвания да бъдат провеждани в установка, която отговаря на общите
 изисквания за компетентност на лабораториите за изпитване и калибриране, описани в международния стандарт
 ISO/IEC 17025.
 Условия на изпитване и измервателна апаратура
 А. Протоколи за измерване на мощността
 Средната консумация на активна мощност на екрана се измерва по време на режимите „включен“, „икономичен“ и
 „изключен“. При извършване на измервания за самосертифициране на модел продукт, изпитваното устройство (ИУ)
 първоначално трябва да бъде в същото състояние (например конфигурация и настройки), както когато се доставя на
 клиента, освен ако не са необходими корекции съгласно инструкциите по-долу.
 1. Измерванията на мощност следва да бъдат извършени в точка между контакта за щепсела и ИУ.
 2. Ако електрическата мощност се подава към продукта от електрическата мрежа, интерфейс USB, интерфейс
 IEEE1394, интерфейс Ethernet (PoE), телефонната система или всякакви други средства или комбинации от
 средства, за класирането трябва да се използва активната мощност, консумирана от продукта (като се вземат
 предвид загубите при преобразуването от променливо напрежение в постоянно напрежение).
 3. Продукти, които се захранват от стандартен постояннотоков източник (например интерфейс USB, USB PlusPower,
 IEEE 1394 и захранване по Ethernet) използват подходящ постояннотоков източник, захранван с променливо
 напрежение. Консумацията на енергия от захранвания с променливо напрежение източник се измерва и записва
 като консумация на изпитваното устройство.
 4. За екран, захранван през интерфейса USB, се използва захранен концентратор, който обслужва само изпитвания
 екран. За екран, захранван по Ethernet или USB PlusPower, се допуска да се направи измерване върху устрой
 ството за разпределяне на мощността със и без включен екран и за консумацията на екрана да се запише
 разликата между двете стойности. Изпитващият следва да потвърди, че така полученият резултат отразява в
 рамките на приемливото постояннотоковата консумация на продукта с известен толеранс поради загубите при
 захранването и разпределението на мощността.
 ---pagebreak--- 6.3.2013 г. BG Официален вестник на Европейския съюз L 63/39
 5. Всеки продукт, който може да се захранва както от променливотокови, така и от стандартни постояннотокови
 източници на ниско напрежение, следва да бъде изпитван, докато се захранва с променливо напрежение.
 Б. Изисквания за променливотоковата мощност на входа:
 Захранващо напрежение: Северна Америка/Тайван 115 V (± 1 %) променливо напрежение, 60 Hz
 (± 1 %)
 Европа/Австралия/Нова 230 V (± 1 %) променливо напрежение, 50 Hz
 Зеландия (± 1 %)
 Япония: 100 V (± 1 %) променливо напрежение, 50 Hz
 (± 1 %)/60 Hz (± 1 %)
 Забележка: За продукти с номинална максимална
 мощност > 1,5 kW допустимият интервал на


text:
отклонение на напрежението е ± 4 %
 Коефициент на хармоници < 2 % (< 5 % за продукти с номинална максимална мощност > 1,5 kW)
 (за напрежението):
 Температура на околната 23 °C ± 5 °C
 среда:
 Относителна влажност: 10 – 80 %
 (Съгласно IEC 62301 изд. 1.0: Битови електрически уреди - измерване на енергията в режим на празен ход, раздели 4.2, 4.3)
 В. Одобрен измервателен уред
 Одобрените измервателни уреди трябва да имат следните характеристики (4):
 — коефициент на амплитудата, равен на 3 или повече, за номиналния обхват; и
 — долна граница на обхвата за измерване на ток – 10 mA или по-малко.
 Уредът за измерване на мощност трябва да бъде с разделителна способност:
 — 0,01 W или по-добра за измерване на мощности в обхвата 10 W или по-малко;
 — 0,1 W или по-добра за измерване на мощности в обхвата от 10 W до 100 W; и
 — 1 W или по-добра за измерване на мощности над 100 W.
 В допълнение към изброените по-горе характеристики се предлага да се изискват и следните характеристики:
 — честотна характеристика най-малко 3 kHz; и
 — калибриране с еталон, който е проследим до Националния институт за стандарти и технологии (NIST) на САЩ.
 Също така е желателно измервателните уреди да имат възможност за точно усредняване на мощността в рамките на
 всякакъв времеви интервал, избран от потребителя (по-точните уреди извършват вътрешно изчисление, като разделят
 отчетената енергия на времето). Като алтернативен вариант измервателният уред трябва да има възможност за
 интегриране на енергията за всякакъв интервал от време, избран от потребителя, с разделителна способност за
 измерване на енергия по-добра или равна на 0,1 mWh и интервал на интегриране, показван с разделителна
 способност 1 секунда или по-малко.
 Г. Точност
 Измерването на мощност от 0,5 W или повече следва да се извършва с неопределеност по-малка или равна на 2 %,
 при доверителна вероятност 95 %. Измерване на мощност под 0,5 W следва да се извършва с неопределеност по-
 малка или равна на 0,01 W, при доверителна вероятност 95 % (5).
 Всички измервания следва да бъдат записвани във ватове и закръгляни до най-близката десета от вата.
 Д. Условия на затъмнено помещение
 Всички светлинни изпитвания следва да бъдат извършвани в условията на затъмнено помещение. Измерената
 стойност за осветеността на екрана (Е) в режим „изключен“ трябва да бъде по-малка или равна на 1,0 lx. Измер
 ванията следва да се извършат перпендикулярно на осевата линия на екрана, като се използва устройство за
 светлинни измервания, при екран в режим „изключен“ (съгласно Стандарт FPDM 2.0 на VESA, раздел 301-2F).
 (4) Характеристики на одобрените измервателни уреди, взети от IEC 62301 Изд. 1.0: Битови електрически уреди - измерване на консуми
 раната мощност в режим на празен ход.
 (5) Пак там.
 ---pagebreak--- L 63/40 BG Официален вестник на Европейския съюз 6.3.2013 г.
 Е. Протоколи за светлинни измервания
 Когато е необходимо да бъдат извършени светлинни измервания, като например на осветеност и яркост, се използва
 уред за светлинни измервания, като екранът е в условия на затъмнено помещение. Уредът за светлинни измервания се
 използва, за да се извършват измервания в центъра на и перпендикулярно


text:
на екрана (съгласно Стандарт FPDM 2.0 на
 VESA, допълнение А115). Площта на екрана, подлежаща на измерване, обхваща най-малко 500 пиксела, освен ако
 това не надхвърля еквивалентната стойност за четириъгълна област със страни с дължина, равна на 10 % от
 видимите височина и широчина на екрана (в който случай се прилага тази последна граница). Въпреки това, в
 никакъв случай осветената площ не може да бъде по-малка от площта, измервана от уреда за светлинни измервания
 (съгласно Стандарт FPDM 2.0 на VESA, раздел 301-2Н).
 Постановка
 А. Периферни устройства
 Към концентраторите или портовете от вида USB не трябва да бъдат свързани никакви външни устройства. Всички
 вградени говорители, избирачи на телевизионни канали (тунери) и т.н., могат да бъдат поставени в тяхната конфи
 гурация на минимална мощност, когато това се задава от потребителя, за да се минимизира консумацията на
 мощност, която не е свързана със самия екран.
 Б. Изменения
 Не са разрешени изменения в устройството, като например отстраняване на схемни части или други действия, с
 които средният потребител не разполага.
 В. Аналогови и цифрови интерфейси
 От партньорите се изисква да изпитват екраните си като използват аналоговия интерфейс, освен когато такъв не е
 предвиден (т.е. екрани с цифров интерфейс, които за целите на този метод на изпитване са определени като имащи
 само цифров интерфейс). При екрани с цифров интерфейс за информация относно напрежението вижте бележка под
 линия 1 от допълнение 1 и следвайте метода на изпитване от допълнение 1 и/или 2, в зависимост от размера на
 диагонала на видимата област на екрана на ИУ, като използвате генератор на цифров сигнал.
 Г. Модели с възможност за работа с няколко комбинации напрежение/честота
 Партньорите следва да изпитват, да класират, както и да документират условията, приложими на всеки пазар, на
 който продуктите ще се продават като класирани по ENERGY STAR.
 ПРИМЕР: За да може даден продукт да получи етикет ENERGY STAR както в САЩ, така и в Европа, той
 трябва да се класира както при 115 V/60 Hz, така и при 230 V/50 Hz. Ако продуктът се класира като ENERGY
 STAR само при една комбинация напрежение/честота (например 115 V/60 Hz), той може да се класира и
 рекламира като ENERGY STAR само в тези региони, в които се осигуряват изпитаните комбинации напрежение/
 честота (напр. Северна Америка и Тайван).
 Д. Външно захранващо устройство
 При екрани, доставяни с външно захранващо устройство, при всички изпитвания трябва да се използва осигуреното
 външно захранващо устройство. Може да не се използва алтернативно захранващо устройство.
 Е. Средства за настройка на цветовете
 Всички средства за настройка на цветовете (нюанс, наситеност, гама и т.н) следва да бъдат настроени на техните
 заводски настройки по подразбиране.
 Ж. Разделителна способност и честота на обновяване
 Разделителната способност и честотата на обновяване могат да се различават в зависимост от технологията както
 следва:
 (1) За течнокристалните екрани и други технологии с фиксирани позиции на пикселите пикселният формат се
 настройва на собственото ниво на екрана. Честотата на обновяване на течнокристалните екрани следва да се
 настрои на 60 Hz, освен ако партньорът специално не е препоръчал друга честота на обновяване, при което се
 използва тази честота.
 (2) Пикселният формат


text:
при електроннолъчевите тръби се настройва на предпочитания пикселен формат с най-
 високата разделителна способност, която е предназначена за използване при честота на обновяване 75 Hz. За
 изпитването трябва да се използва някой от стандартите на VESA за дискретна синхронизация на монитора
 (DMT) или по-нов секторен стандарт за синхронизиране при дадени пикселни формати. Екранът с електрон
 нолъчева тръба трябва да отговаря на всички обявени от производителя спецификации за качество при
 изпитвания формат.
 З. Загряване
 ИУ трябва да загрява в продължение на минимум 20 минути преди провеждане на каквито и да било измервания
 (съгласно Стандарт FPDM 2.0 на VESA, раздел 301-2D или 305-3 за изпитване със загряване).
 ---pagebreak--- 6.3.2013 г. BG Официален вестник на Европейския съюз L 63/41
 И. Стабилност
 Всички измервания на консумацията на мощност се записват, след като отчетите от измерването се стабилизират в
 граници от 1 % за период от три минути (съгласно IEC 4.3.1).
 Метод за изпитване
 При провеждането на тези изпитвания партньорът приема да използва приложимите процедури на изпитване, пред
 видени в допълнения 1 и/или 2 според размера на диагонала на видимата област на екрана на изпитваното устройство,
 както следва:
 За екрани с размер на диагонала на видимата област, по-малък от 30 инча, ползвайте допълнение 1.
 За екрани с размер на диагонала на видимата област от 30 до 60 инча ползвайте допълнение 2.
 Документация
 А. Представяне на данни за класирани продукти на EPA или на Европейската комисия, според случая
 От партньорите се изисква да сертифицират сами моделите продукти, които отговарят на насоките ENERGY STAR и
 да докладват съответната информация на EPA чрез пособието за представяне на продукти по интернет, или на
 Европейската комисия, според случая. Данни на продукти, класирани по ENERGY STAR, включително информация
 за нови модели, трябва да се предоставят ежегодно или по-често, ако партньорът желае това.
 Б. Класиране на семейства продукти
 Семейства модели екрани, които са изградени върху едно и също шаси и са еднакви във всяко отношение освен по
 отношение на кутията и цвета, могат да бъдат класирани чрез представяне на данни от изпитвания за един
 единствен представителен модел. Също така модели, които не са променени или които се различават само по
 крайната обработка от тези, продадени през предишна година, могат да запазят класирането си без представяне
 на нови данни от изпитвания.
 В. Брой устройства, изисквани за изпитването
 По аналогия с Европейски стандарт 50301 (справочна информация BSI 03-2001, BS EN 50301:2001, Методи за
 измерване на консумираната мощност от аудио-, видеоапаратура и свързаните с нея устройства, приложение А) EPA
 и Европейската комисия са установили процедура за изпитване, при която броят устройства, изисквани за
 изпитване, зависи от резултатите от изпитването на първото устройство:
 (1) Ако в който и да е от трите режима на работа консумацията на ИУ в стабилизиран режим е над 85 % от
 граничната стойност за класиране по ENERGY STAR, се изпитват още две устройства.
 (2) Данните за консумацията на мощност на всяко едно от трите ИУ следва да бъдат докладвани на EPA чрез
 пособието за представяне на продукти по интернет, или на Европейската комисия, според случая, заедно с
 усреднените данни за консумацията


text:
на мощност в режимите „включен“, „икономичен“ и „изключен“ при трите
 изпитвания.
 (3) Изпитване на допълнителни устройства не се изисква, ако при всичките три работни режима консумацията на
 ИУ в стабилизиран режим е по-малка или равна на 85 % от граничната стойност за класиране по ENERGY
 STAR.
 (4) Никоя от стойностите от изпитването на което и да е от ИУ не може да надхвърля указаното в спецификацията
 ENERGY STAR за модела, подлежащ на класиране по ENERGY STAR.
 (5) Този подход се пояснява допълнително от следния пример:
 ПРИМЕР: С цел опростяване се приема, че в спецификацията е посочена стойност от 100 вата или по-малко
 и тя сe прилага само за един режим на работа. 85 вата ще съответстват на праг от 15 %...
 — Ако за първото устройство бъдат измерени 80 вата, повече изпитвания не са необходими и моделът се
 класира (80 вата не превишават 85 % от граничната стойност за класиране по ENERGY STAR).
 — Ако за първото устройство бъдат измерени 85 вата, повече изпитвания не са необходими и моделът се
 класира (85 вата са точно 85 % от граничната стойност за класиране по ENERGY STAR).
 ---pagebreak--- L 63/42 BG Официален вестник на Европейския съюз 6.3.2013 г.
 — Ако за първото устройство бъдат измерени 85,1 вата, се изпитват още две устройства, за да се определи
 класирането (85,1 вата са повече от 85 % от граничната стойност за класиране по ENERGY STAR).
 — Ако резултатите от изпитването на трите устройства са 90, 98 и 105 вата, моделът не се класира като
 ENERGY STAR, независимо че средната стойност е 98 вата, тъй като една от стойностите (105) надхвърля
 посоченото в спецификацията ENERGY STAR.
 5. Потребителски интерфейс
 На производителите настоятелно се препоръчва да проектират продуктите в съответствие със стандарта IEEE Р1621 за
 потребителския интерфейс: Стандарт за елементите на потребителския интерфейс при управлението на консумираната
 мощност на електронни устройства в офисна среда/потребителска среда. Този стандарт е разработен от Проекта за
 органите за управление на мощността с цел органите за управление на мощността да бъдат по-логични и интуитивни
 при всички електронни устройства. За подробности вижте http://eetd.LBL.gov/Controls.
 6. Дата на въвеждане
 Датата, от която производителите могат да започнат да класират продукти като ENERGY STAR по версия 5.0 на
 спецификацията, ще се определи като дата на влизане на споразумението в сила. Всички изпълнявани преди това
 споразумения с предмет екрани, класирани по ENERGY STAR, се прекратяват считано от 29 октомври 2009 г. за
 екраните с размер на диагонала на видимата област под 30 инча или от 29 януари 2010 г. за екрани с размер на
 диагонала на видимата област от 30 до 60 инча включително.
 А. Класиране на продукти по поредица 1 на версия 5.0 на спецификацията
 Датата, на която се въвежда поредица 1 на версия 5.0 на спецификацията, зависи от размера на екрана и е дадена в
 таблицата по-долу. Всички продукти, включително модели, които първоначално са били класирани по версия 4.1, с
 дата на производство на или след тази дата, трябва да отговарят на изискванията на новата версия 5.0, за да могат
 да бъдат класирани по ENERGY STAR


text:
(включително допълнителните партиди модели, които първоначално са били
 класирани по версия 4.1). Датата на производство е конкретна за всяко устройство и е датата (например месец и
 година), на която се счита, че едно устройство е напълно сглобено.
 Категория на екрана Дата на въвеждане на поредица 1
 Размер на диагонала на екрана < 30 инча 30 октомври 2009 г.
 Размер на диагонала на екрана 30—60 инча 30 януари 2010 г.
 Б. Класиране на продукти по поредица 2 на версия 5.0 на спецификацията
 Вторият етап от настоящата спецификация, поредица 2, се въвежда на 30 октомври 2011 г. и ще се прилага за
 продукти с дата на производство на или след 30 октомври 2011 г. Така например устройство с дата на
 производство 30 октомври 2011 г. трябва да отговаря на изискванията на спецификацията за поредица 2, за да
 бъде класирано като ENERGY STAR.
 В. Премахване на освобождаването от класиране поради заварено положение
 EPA и Европейската комисия няма да разрешават освобождаването от класиране по настоящата версия 5.0 на
 спецификацията ENERGY STAR поради заварено положение. Класирането по ENERGY STAR в съответствие с
 версия 4.1 не се предоставя автоматично за целия жизнен цикъл на даден модел продукт. Следователно всеки
 продукт, продаван, предлаган на пазара или определян от партньора като ENERGY STAR, трябва да отговаря на
 действащата в момента на производството на продукта спецификация.
 7. Бъдещи преразглеждания на спецификацията
 EPA и Европейската комисия си запазват правото да изменят спецификацията, в случай че технологични и/или пазарни
 промени засегнат полезността ѝ за потребителите, промишлеността или околната среда. В съответствие с досегашния
 подход до преразглеждания на спецификацията ще се стига по пътя на обсъждане със заинтересованите страни.
 ЕРА и Европейската комисия ще правят периодична оценка на пазара с оглед на енергийната ефективност и възник
 ването на нови технологии. Както винаги досега, заинтересованите страни ще имат възможност да споделят своите
 данни, да правят предложения и да изразят своите съмнения. ЕРА и Европейската комисия ще се стремят да гарантират,
 че спецификациите от поредици 1 и 2 разпознават моделите с най-висока енергийна ефективност на пазара и насърчават
 тези партньори, които са положили усилия за допълнително подобряване на енергийната ефективност.
 ---pagebreak--- 6.3.2013 г. BG Официален вестник на Европейския съюз L 63/43
 Допълнение 1
 Процедури за изпитване на екрани с размер на диагонала на видимата област на екрана по-малък от 30 инча
 Кога да се използва настоящият документ
 Настоящият документ описва процедурите за изпитване на екрани с размер на диагонала на видимата област на екрана по-
 малък от 30 инча от версия 5 на Програмните изисквания ENERGY STAR за екрани. Процедурите следва да бъдат
 използвани за определяне на консумацията на мощност в режимите „включен“, „икономичен“ и „изключен“ на изпитваното
 устройство (ИУ). Обърнете внимание на факта, че настоящото допълнение включва отделни процедури за следните типове
 продукти:
 — Екрани с електроннолъчева тръба;
 — Екрани с фиксирани позиции на пикселите без включено по подразбиране автоматично регулиране на яркостта; и
 — Екрани с фиксирани позиции на пикселите с включено по подразбиране автоматично регулиране на яркостта.
 1. Метод за изпитване на екрани с електроннолъчева тръба
 А. Условия на изпитване, измервателна


text:
апаратура и постановка
 Преди изпитването на устройството се убедете, че са налице подходящи условия на изпитване, измервателна апаратура
 и постановка, както е указано в разделите „Условия на изпитване на продуктите и измервателна апаратура“ и „Пос
 тановка на изпитване на продуктите“ от спецификацията за екраните.
 Б. Режим „включен“
 (1) Свържете образеца за изпитване към контакта или източника на захранване и изпитвателното оборудване.
 (2) Включете цялото изпитвателно оборудване и настройте правилно напрежението и честотата на източника на
 захранване.
 (3) Проверете нормалната работа на устройството за изпитване и оставете всички потребителски настройки в
 заводските им състояния по подразбиране.
 (4) Приведете устройството за изпитване в режим „включен“чрез използване на дистанционното управление или чрез
 използване на ключа ВКЛ./ИЗКЛ. върху кутията на устройството за изпитване.
 (5) Дайте възможност на ИУ да достигне работна температура (приблизително 20 минути).
 (6) Настройте правилния режим на екрана. (Вж. Постановка на изпитване на продуктите, раздел Ж, Разделителна
 способност и честота на обновяване.)
 (7) Осигурете условия на затъмнено помещение. (Вж. Условия на изпитване на продуктите и измервателна апаратура,
 раздел Е, Протоколи за светлинни измервания, и раздел Д, Условия на затъмнено помещение.)
 (8) Определете размера и яркостта, както следва:
 а) Задайте изпитвателна таблица AT01P (Таблица за изравняване 01 - черни линии на бял фон) (Стандарт FPDM
 2.0 на VESA, А112-2F, AT01P) за размер на екрана и я използвайте, за да настроите екрана на препоръчвания
 от партньора размер на изображението, който обикновено е малко по-малък от максималния размер на
 видимата област на екрана.
 б) След това трябва да се изобрази изпитвателна таблица (Стандарт FPDM 2.0 на VESA, А112-2F, SET01K),
 който осигурява осем нюанса на сивото, от напълно черно (0 волта) до напълно бяло (0,7 волта) (6). Нивата на
 входния сигнал следва да съответстват на Стандарта на VESA за видеосигналите (VSIS), версия 1.0, прер. 2.0,
 декември 2002 г.
 в) Регулирайте (когато е възможно) яркостта на екрана по-ниско от максимума ѝ, докато черната ивица с най-
 ниското ниво на яркост едва се вижда (Стандарт FPDM 2.0 на VESA, раздел 301-3K).
 г) Изведете на екрана изпитвателна таблица (Стандарт FPDM 2.0 на VESA, A112-2H, L80), която дава напълно
 бяло (0,7 волта) поле, което заема 80 % от изображението.
 д) Регулирайте контраста докато за бялата област от екрана се получи следната яркост: 100 cd/m2,
 (6) Съответните стойности на напрежението за екрани само с цифров интерфейс, които отговарят на яркостта на изображението (от 0 до 0,7
 волта), са: 0 волта (черно) = настройка 0; 0,1 волта (аналог на най-тъмния нюанс на сивото) = 36 цифрово сиво; 0,7 волта (аналог на
 напълно бяло) = 255 цифрово сиво; обърнете внимание на факта, че бъдещите спецификации на цифрови интерфейси могат да разширят
 този обхват, но във всички случаи 0 волта трябва да съответстват на черно, а максималната стойност да съответства на бяло, като 0,1
 волта съответстват на една седма от максималната стойност.
 ---pagebreak--- L 63/44 BG Официален вестник на Европейския съюз 6.3.2013 г.
 е) измерена в съответствие със стандарт FPDM 2.0 на VESA, раздел 302-1. (Ако максималната яркост на екрана е
 по-ниска от предписаната по-горе яркост, техникът трябва да използва максималната яркост и


text:
да докладва
 стойността на EPA или Европейската комисия, според случая, заедно с останалата изисквана за изпитването
 документация. Освен това, ако минималната яркост на екрана е по-висока от предписаната яркост, техникът
 трябва да използва минималната яркост и да докладва стойността на EPA или на Европейската комисия,
 според случая.)
 ж) Стойността на яркостта се докладва на EPA или на Европейската комисия, според случая, заедно с останалата
 изисквана за изпитването документация.
 (9) След като бъде настроена яркостта, вече не са необходими условия на затъмнено помещение.
 (10) Настройте обхвата за измерване на ток на ватметъра. Избраната максимална стойност, умножена по номиналния
 коефициент на амплитудата на ватметъра (Iмакс./Iеф.ст-т), трябва да бъде по-голяма от максималния ток, отчетен
 на осцилоскопа.
 (11) Дайте възможност на показанията на ватметъра да се стабилизират и след това извършете отчитането на активната
 мощност във ватове от ватметъра. Измерванията се считат за стабилни, ако показанията във ватове не се менят с
 повече от 1 % в рамките на период от три минути. (Вж. Постановка на изпитване на продуктите, раздел И,
 Стабилност.)
 (12) Запишете консумацията на мощност и общия пикселен формат (извеждани хоризонтални х вертикални пиксели),
 необходима за изчисляване на показателя пиксели/ват.
 В. Режим „икономичен“ (прекъсвач за захранването - включен, без видеосигнал)
 (1) След приключване на изпитването при режим „включен“, приведете екрана в икономичен режим. Методът за
 настройване следва да се документира, заедно с последователността от събития, необходими за достигане на
 икономичен режим. Включете цялото изпитвателно оборудване и настройте правилно работния диапазон.
 (2) Дайте възможност на екрана да остане в икономичен режим докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху устройството в икономичен режим, изпитващият не
 трябва да взема предвид цикъла на проверка на входния сигнал за синхронизация.
 (3) Запишете условията на изпитването и данните от изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност). Ако устройството
 има различни икономични режими, които могат да се избират ръчно, измерването следва да се извърши, когато
 устройството е в режима с най-висока консумация. Ако режимите се редуват автоматично, времето на измерване
 следва да бъде достатъчно дълго, за да се получи действителна средна стойност, която обхваща всички режими.
 Г. Режим „изключен“ (прекъсвач за захранването - изключен)
 (1) След приключване на изпитването при режим „икономичен“, приведете екрана в режим „изключен“ като
 използвате прекъсвача за захранването, който е най-лесно достъпен за потребителя. Методът за настройване се
 документира, заедно с последователността от събития, необходими за достигане на режима „изключен“. Включете
 цялото изпитвателно оборудване и настройте правилно работния диапазон.
 (2) Дайте възможност на екрана да остане в режим „изключен“, докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху модела в режим „изключен“, изпитващият не трябва
 да взема предвид цикъла на проверка на входния сигнал за синхронизация.
 (3) Запишете


text:
условията на изпитването и данните от изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност).
 Д. Докладване на резултатите
 При приключване на тази процедура вижте раздела Документация за изпитването на продукта в спецификацията за
 указания относно това как да докладвате резултатите от вашето изпитване на EPA или Европейската комисия, според
 случая.
 2. Метод на изпитване на екрани с фиксирани позиции на пикселите без включено по подразбиране авто
 матично регулиране на яркостта
 А. Условия на изпитване, измервателна апаратура и постановка
 Преди изпитването на ИУ се убедете, че са налице подходящи условия на изпитване, измервателна апаратура и
 постановка, както е указано в разделите „Условия на изпитване на продуктите и измервателна апаратура“ и „Постановка
 на изпитване на продуктите“ от спецификацията за екраните.
 ---pagebreak--- 6.3.2013 г. BG Официален вестник на Европейския съюз L 63/45
 Б. Режим „включен“
 (1) Свържете образеца за изпитване към контакта или източника на захранване и изпитвателното оборудване.
 (2) Включете цялото изпитвателно оборудване и настройте правилно напрежението и честотата на източника на
 захранване.
 (3) Проверете нормалната работа на устройството за изпитване и оставете всички потребителски настройки в
 заводските им състояния по подразбиране.
 (4) Приведете устройството за изпитване в режим „включен“ чрез използване на дистанционното управление или чрез
 използване на ключа ВКЛ./ИЗКЛ. върху кутията на устройството за изпитване.
 (5) Дайте възможност на ИУ да достигне работна температура (приблизително 20 минути).
 (6) Настройте правилния режим на екрана (вж. Постановка на изпитване на продуктите, раздел Ж, Разделителна
 способност и честота на обновяване).
 (7) Осигурете условия на затъмнено помещение (вижте Условия на изпитване на продуктите и измервателна
 апаратура, раздел Е, Протоколи за светлинни измервания, и раздел Д, Условия на затъмнено помещение).
 (8) Определете размера и яркостта, както следва:
 а) Трябва да се изобрази изпитвателна таблица (Стандарт FPDM 2.0 на VESA, А112-2F, SET01K), която
 осигурява осем нюанса на сивото, от напълно черно (0 волта) до напълно бяло (0,7 волта). Нивата на
 входния сигнал трябва да съответстват на Стандарта на VESA за видеосигналите (VSIS), версия 1.0, прер.
 2.0, декември 2002 г.
 б) При настройки за яркост и контраст в максимално положение, техникът се уверява, че при най-ниско
 положение нивата на бялото и много бледото сиво могат да бъдат разграничавани. Ако нивата на бялото и
 много светлото сиво не могат да бъдат разграничавани, контрастът се настройва, докато могат да бъдат
 разграничавани.
 в) След това техникът подава за извеждане изпитвателна таблица (Стандарт FPDM 2.0 на VESA, A112-2H, L80),
 която дава напълно бяло (0,7 волта) поле, което заема 80 % от изображението.
 г) Тогава техникът регулира яркостта, докато за бялата област от екрана се получи следната яркост:
 Продукт Cd/m2
 Разделителна способност по-малка или равна на 1,1 мегапиксела 175
 Разделителна способност > 1,1 мегапиксела 200
 измерена в съответствие със стандарт FPDM 2.0 на VESA, раздел 302-1. (Ако максималната яркост на екрана е
 по-ниска от предписаната в горната таблица, техникът използва максималната яркост и докладва стойността на
 EPA или на Европейската комисия, според случая, като прилага и останалата изисквана за изпитването
 документация. Също така ако минималната яркост на екрана


text:
е по-висока от предписаната яркост, техникът
 използва минималната яркост и докладва стойността на EPA или на Европейската комисия, според случая.)
 д) Стойността на яркостта се докладва на EPA или на Европейската комисия, според случая, заедно с останалата
 изисквана за изпитването документация.
 (9) След като бъде настроена яркостта, вече не са необходими условия на затъмнено помещение.
 (10) Настройте обхвата за измерване на ток на ватметъра. Избраната максимална стойност, умножена по номиналния
 коефициент на амплитудата на ватметъра (Iмакс./Iеф.ст-т), трябва да бъде по-голяма от максималния ток, отчетен
 на осцилоскопа.
 (11) Дайте възможност на показанията на ватметъра да се стабилизират и след това извършете отчитането на активната
 мощност във ватове от ватметъра. Измерванията се считат за стабилни, ако показанията във ватове не се менят с
 повече от 1 % в рамките на период от три минути. (вж. Постановка на изпитване на продуктите, раздел И,
 Стабилност.)
 ---pagebreak--- L 63/46 BG Официален вестник на Европейския съюз 6.3.2013 г.
 (12) Запишете консумацията на мощност и общия пикселен формат (извеждани хоризонтални х вертикални пиксели),
 необходима за изчисляване на показателя пиксели/ват.
 В. Режим „икономичен“ (прекъсвач за захранването - включен, без видео сигнал)
 (1) След приключване на изпитването при режим „включен“, приведете екрана в икономичен режим. Методът за
 настройване се документира, заедно с последователността от събития, необходими за достигане на икономичен
 режим. Включете цялото изпитвателно оборудване и настройте правилно работния диапазон.
 (2) Дайте възможност на екрана да остане в икономичен режим, докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху устройството в икономичен режим, изпитващият не
 трябва да взема предвид цикъла на проверка на входния сигнал за синхронизация.
 (3) Запишете условията на изпитването и данните от изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност). Ако устройството
 има различни икономични режими, които могат да се избират ръчно, измерването следва да се извърши, когато
 устройството е в режима с най-висока консумация. Ако режимите се редуват автоматично, времето на измерване
 следва да бъде достатъчно дълго, за да се получи действителна средна стойност, която обхваща всички режими.
 Г. Режим „изключен“ (прекъсвач за захранването - изключен)
 (1) След приключване на изпитването при режим „икономичен“, приведете екрана в режим „изключен“ като
 използвате прекъсвача за захранването, който е най-лесно достъпен за потребителя. Методът за настройване се
 документира, заедно с последователността от събития, необходими за достигане на режима „изключен“. Включете
 цялото изпитвателно оборудване и настройте правилно работния диапазон.
 (2) Дайте възможност на екрана да остане в режим „изключен“, докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху модела в режим „изключен“, изпитващият не трябва
 да взема предвид цикъла на проверка на входния сигнал за синхронизация.
 (3) Запишете условията на изпитването и данните от изпитването. Времето на измерване трябва да бъде достатъчно
 дълго, за да


text:
се измери вярната средна стойност (т.е. не максималната или моментна мощност).
 Д. Докладване на резултатите
 При приключване на тази процедура вижте раздела Документация за изпитването на продукта в спецификацията за
 указания относно това как да докладвате резултатите от вашето изпитване на EPA или Европейската комисия, според
 случая.
 3. Метод на изпитване на екрани с фиксирани позиции на пикселите с включено по подразбиране авто
 матично регулиране на яркостта
 А. Условия на изпитване, измервателна апаратура и постановка
 Преди изпитването на ИУ се убедете, че са налице подходящи условия на изпитване, измервателна апаратура и
 постановка, както е указано в разделите „Условия на изпитване на продуктите и измервателна апаратура“ и „Постановка
 на изпитване на продуктите“ от спецификацията за екраните.
 Б. Режим „включен“
 (1) Свържете образеца за изпитване към контакта или източника на захранване и изпитвателното оборудване.
 (2) Включете цялото изпитвателно оборудване и настройте правилно напрежението и честотата на източника на
 захранване.
 (3) Проверете нормалната работа на устройството за изпитване и оставете всички потребителски настройки в
 заводските им състояния по подразбиране.
 (4) Приведете устройството за изпитване в режим „включен“чрез използване на дистанционното управление или чрез
 използване на ключа ВКЛ./ИЗКЛ. върху кутията на устройството за изпитване.
 (5) Дайте възможност на ИУ да достигне работна температура (приблизително 20 минути).
 (6) Настройте правилния режим на екрана (вж. Постановка на изпитване на продуктите, раздел Ж, Разделителна
 способност и честота на обновяване).
 (7) Настройте обхвата за измерване на ток на ватметъра. Избраната максимална стойност, умножена по номиналния
 коефициент на амплитудата на ватметъра (Iмакс./Iеф.ст-т), трябва да бъде по-голяма от максималния ток, отчетен на
 осцилоскопа.
 ---pagebreak--- 6.3.2013 г. BG Официален вестник на Европейския съюз L 63/47
 (8) За екрани, доставяни с включено по подразбиране автоматично регулиране на яркостта, се използва следната
 алтернативна процедура на изпитване, за да бъде пресметната максималната консумация на мощност в режим
 „включен“. При тази процедура за изпитване силното общо осветление следва да съответства на 300 lx, а слабото
 общо осветление - на 0 lx, както следва:
 а) Регулирайте нивото на общото осветление, така че да осигурява 300 lx, измерени върху повърхността на датчик
 за разсеяна светлина.
 б) Дайте възможност на показанията на ватметъра да се стабилизират и след това снемете от ватметъра отчета Ph за
 активна мощност при силно общо осветление във ватове. Измерванията се считат за стабилни, ако показанията
 във ватове не се менят с повече от 1 % в рамките на период от три минути. (вижте Постановка на изпитване на
 продуктите, раздел И, Стабилност.)
 в) Регулирайте нивото на общото осветление, така че да осигурява 0 lx, измерени върху повърхността на датчик за
 разсеяна светлина.
 г) Дайте възможност на показанията на ватметъра да се стабилизират и след това снемете от ватметъра отчета Pl за
 активна мощност при слабо общо осветление във ватове.
 д) Изчислете средната консумация на мощност в режим „включен“, като използвате уравнението от раздел 3.А.3.,
 Екрани с автоматично регулиране на яркостта, на страница 7 от спецификацията.
 (9) Запишете консумацията на мощност и общия пикселен формат (извеждани хоризонтални х вертикални пиксели),
 необходима за изчисляване на показателя пиксели/ват.
 В. Режим „икономичен“ (прекъсвач за захранването - включен, без


text:
видео сигнал)
 (1) След приключване на изпитването при режим „включен“, приведете екрана в икономичен режим. Методът за
 настройване се документира, заедно с последователността от събития, необходими за достигане на икономичен
 режим. Включете цялото изпитвателно оборудване и настройте правилно работния диапазон.
 (2) Дайте възможност на екрана да остане в икономичен режим докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху устройството в икономичен режим, изпитващият не
 трябва да взема предвид цикъла на проверка на входния сигнал за синхронизация.
 (3) Запишете условията на изпитването и данните от изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност). Ако устройството
 има различни икономични режими, които могат да се избират ръчно, измерването следва да се извърши, когато
 устройството е в режима с най-висока консумация. Ако режимите се редуват автоматично, времето на измерване
 следва да бъде достатъчно дълго, за да се получи действителна средна стойност, която обхваща всички режими.
 Г. Режим „изключен“ (прекъсвач за захранването - изключен)
 (1) След приключване на изпитването при режим „икономичен“, приведете екрана в режим „изключен“ като
 използвате прекъсвача за захранването, който е най-лесно достъпен за потребителя. Методът за настройване се
 документира, заедно с последователността от събития, необходими за достигане на режима „изключен“. Включете
 цялото изпитвателно оборудване и настройте правилно работния диапазон.
 (2) Дайте възможност на екрана да остане в режим „изключен“, докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху модела в режим „изключен“, изпитващият не трябва
 да взема предвид цикъла на проверка на входния сигнал за синхронизация.
 (3) Запишете условията на изпитването и данните от изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност).
 Д. Докладване на резултатите
 При приключване на тази процедура вижте раздела Документация за изпитването на продукта в спецификацията за
 указания относно това как да докладвате резултатите от вашето изпитване на EPA или Европейската комисия, според
 случая.
 ---pagebreak--- L 63/48 BG Официален вестник на Европейския съюз 6.3.2013 г.
 Допълнение 2
 Процедури за изпитване на екрани с размер на диагонала на видимата област на екранаот 30 до 60 инча
 включително
 Кога да се използва настоящият документ
 Настоящият документ описва процедурите за изпитване на екрани с размер на диагонала на видимата област на екрана от
 30 до 60 инча включително („големи екрани“) от версия 5.0 на Програмните изисквания ENERGY STAR за екрани.
 Процедурите се използват за определяне на консумацията на мощност в режимите „включен“, „икономичен“ и „изключен“
 на изпитваното устройство (ИУ).
 Таблица 1: Процедура на изпитване за измерване при различни режими на работа
 Изисквания по спецификация Протокол на изпитване Източник
 Режим „включен“ IEC 62087, изд. 2.0: Методи за измерване на консумираната www.iec.ch
 мощност от аудио-, видео- и свързани съоръжения, раздел 11,
 „Условия на


text:
измерване за телевизори в режим „включен“
 (усреднен)“
 1. Условия на изпитване, измервателна апаратура и постановка
 Преди изпитването на ИУ се убедете, че са налице подходящи условия на изпитване, измервателна апаратура и
 постановка, както е указано в разделите „Условия на изпитване на продуктите и измервателна апаратура“ и „Постановка
 на изпитване на продуктите“ от спецификацията за екраните.
 2. Измерване на мощността в режим „включен“, „икономичен“ и „изключен“
 А. Режим „включен“ (Насоки за прилагане на IEC 62087)
 По-долу са дадени насоки за използването на IEC 62087, изд. 2.0 за измерване на мощността на големи екрани в
 режим „включен“. За целите на определянето на класирането на даден продукт по ENERGY STAR се прилагат
 следните изключения и разяснения.
 (1) Точност на нивата на входния сигнал: Раздел 11.4.12 „Точност на нивата на входния сигнал“ напомня на
 изпитващите, че входните видеосигнали, използвани за изпитване, следва да бъдат в рамките на ± 2 % около
 еталонните нива „бяло“ и „черно“. В раздел Б.2 от приложение Б, „Съображения за измерванията на мощността на
 телевизори в режим „включен“ (усреднен)“ се описва по-детайлно значението на точността на входния сигнал. EPA
 и Европейската комисия биха желали да подчертаят значението на използването на точни/калибрирани входни
 видеосигнали при изпитването при режим „включен“ и насърчават изпитващите да използват входни сигнали
 HDMI винаги, когато е възможно.
 (2) Действителен (с отчитане на хармониците) фактор на мощността: Поради нарасналото осъзнаване на значението на
 качеството на електроенергията, партньорите указват действителния фактор на мощността на техните екрани при
 измерванията при режим „включен“.
 (3) Използване на изпитвателни материали при изпитванията: За да измерят средната консумация на мощност,
 партньорите следва да измерят „Po_broadcast“, както е описано в раздел 11.6.1, „Изпитване в режим „включен“
 (усреднен) с динамичен видеосигнал от телевизионно разпръскване“.
 (4) Изпитване при заводските настройки по подразбиране: При измерването на консумацията на мощност на големи
 екрани в режим „включен“ EPA и Европейската комисия се интересуват най-вече от консумацията на мощност на
 продуктите, така както те биват доставяни от завода. Настройките на нивото на яркост на изображението, които
 трябва да бъдат направени преди измерването на консумацията на мощност в режим „включен“, трябва да бъдат
 направени съгласно раздел 11.4.8, „Настройки на нивото на яркост на изображението“, ако е приложимо.
 Раздел 11.4.8 гласи: „Контрастът и яркостта на телевизора, както и нивото на подсвета, ако има такъв, се задават
 така, както са настроени от производителя за крайния потребител. В случай че при включване трябва да бъде
 избран режим за настройките, се избира „стандартен режим“ или еквивалентен на него. В случай че не съществува
 „стандартен режим“ или еквивалентен на него, се избира първият режим от екранните менюта. Използваният при
 изпитването режим се описва в протокола. „Стандартен режим“ се определя като „препоръчвания от производителя
 за нормално използване в бита“.“
 За продукти, доставяни със задължително меню, в което потребителят при първоначално пускане трябва да избере
 режима, в който продуктът ще работи, раздел 11.4.8 гласи, че изпитването трябва да се проведе в „стандартен
 режим“.
 Информация, указваща че продуктът е класиран по ENERGY STAR за конкретна настройка и че това е наст
 ройката, при която се постигат икономии на енергия, придружава


text:
продукта в неговата опаковка и се помества на
 интернет страницата на партньора, където е представена информация за модела.
 (5) Изпитване на екрани с автоматично регулиране на яркостта: При тази процедура за изпитване силното общо
 осветление трябва да съответства на 300 lx, а слабото общо осветление - на 0 lx, както следва:
 ---pagebreak--- 6.3.2013 г. BG Официален вестник на Европейския съюз L 63/49
 а) Регулирайте нивото на общото осветление, така че да осигурява 300 lx, измерени върху повърхността на датчик
 за разсеяна светлина.
 б) Измерете консумацията на мощност Ph мощност при силно общо осветление както е описано в раздел 11.6.1,
 „Изпитване в режим „включен“ (усреднен) с динамичен видеосигнал от телевизионно разпръскване“.
 в) Регулирайте нивото на общото осветление, така че да осигурява 0 lx, измерени върху повърхността на датчик за
 разсеяна светлина.
 г) Измерете консумацията на мощност Pl при слабо общо осветление както е описано в раздел 11.6.1, „Изпитване
 в режим „включен“ (усреднен) с динамичен видеосигнал от телевизионно разпръскване“.
 д) Изчислете средната консумация на мощност в режим „включен“ като използвате уравнението от раздел 3.А.3.,
 Екрани с автоматично регулиране на яркостта, на страница 7 от спецификацията.
 Б. Режим „икономичен“ (прекъсвач за захранването - включен, без видео сигнал)
 (1) След приключване на изпитването при режим „включен“, приведете екрана в икономичен режим. Методът за
 настройване се документира, заедно с последователността от събития, необходими за достигане на икономичен
 режим. Включете цялото изпитвателно оборудване и настройте правилно работния диапазон.
 (2) Дайте възможност на екрана да остане в икономичен режим докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху устройството в икономичен режим, изпитващият не
 трябва да взема предвид цикъла на проверка на входния сигнал за синхронизация.
 (3) Запишете условията на изпитването и данните от изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност). Ако устройството
 има различни икономични режими, които могат да се избират ръчно, измерването следва да се извърши, когато
 устройството е в режима с най-висока консумация. Ако режимите се редуват автоматично, времето на измерване
 следва да бъде достатъчно дълго, за да се получи действителна средна стойност, която обхваща всички режими.
 В. Режим „изключен“ (прекъсвач за захранването - изключен)
 (1) След приключване на изпитването при режим „икономичен“, приведете екрана в режим „изключен“ като
 използвате прекъсвача за захранването, който е най-лесно достъпен за потребителя. Методът за настройване се
 документира, заедно с последователността от събития, необходими за достигане на режим „изключен“. Включете
 цялото изпитвателно оборудване и настройте правилно работния диапазон.
 (2) Дайте възможност на екрана да остане в режим „изключен“, докато бъдат получени стабилни показания за
 мощността. Измерванията се считат за стабилни, ако показанията във ватове не се менят с повече от 1 % в
 рамките на период от три минути. При измервания върху модела в режим „изключен“, изпитващият не трябва
 да взема предвид цикъла на проверка на входния сигнал за синхронизация.
 (3) Запишете условията на изпитването и данните от


text:
изпитването. Времето на измерване трябва да бъде достатъчно
 дълго, за да се измери вярната средна стойност (т.е. не максималната или моментна мощност).
 (4) Докладване на резултатите: При приключване на тази процедура вижте раздела Документация за изпитването на
 продукта в спецификацията за указания относно това как да докладвате резултатите от вашето изпитване на EPA
 или Европейската комисия, според случая.
 3. Измерване на яркостта
 След като изпитвателната последователност по IEC е приключена и консумацията на мощност е записана, техникът
 измерва яркостта на продукта, като използва описаната по-долу процедура. Обърнете внимание на факта, че техникът
 не трябва да променя настройките на продукта — те остават същите като при изпитването за консумацията на
 мощност.
 (1) Като използвате статичното изпитвателно изображение от видеосигнал за три ивици (LTL), посочено в раздел 11.5
 на IEC 62087, измерете яркостта в центъра на екрана по версия 2.0, раздел 301-2H от Стандарта за измервания за
 плоски екрани (FPDM) на Асоциацията за стандарти в областта на видеоелектрониката (VESA).
 (2) Като използвате пособието за представянето на продукти по интернет, докладвайте измерената стойност за яркост в
 кандели на квадратен метър (cd/m2), закръглени до най-близкото цяло число.
 (3) Всички измервания на яркост следва да се извършат в съответствие с условията на изпитване, посочени по-горе за
 големите екрани. По-специално, измерването на яркостта трябва да бъде проведено, като екранът е с настройките, с
 които се доставя от завода. При продукти със задължително меню, измерванията се провеждат в „стандартен
 режим“ или в „домашен режим“.
 III. СПЕЦИФИКАЦИИ НА УСТРОЙСТВА ЗА ВЪЗПРОИЗВЕЖДАНЕ НА ИЗОБРАЖЕНИЯ
 А. Определения
 Продукти
 1. Копирна машина — предлаган в търговската мрежа продукт за възпроизвеждане на изображения, чиято единствена
 функция е да прави графични копия (hard-copy duplicates) от графични оригинали (hard-copy originals). Захран
 ването на устройството трябва да бъде възможно от стенен контакт, от интерфейс за данни или от мрежова връзка.
 Настоящото определение има за цел да включи продуктите, предлагани на пазара като копирни машини (copiers) или
 като цифрови копирни машини, позволяващи разширяване на функциите (upgradeable digital copiers — UDCs).
 ---pagebreak--- L 63/50 BG Официален вестник на Европейския съюз 6.3.2013 г.
 2. Цифров дубликатор — предлаган в търговската мрежа продукт за възпроизвеждане на изображения, който се
 предлага на пазара като напълно автоматизирана дубликаторна система с цифрово възпроизвеждане, използваща
 циклостилния метод. Захранването на устройството трябва да бъде възможно от стенен контакт, от интерфейс за
 данни или от мрежова връзка. Настоящото определение има за цел да включи продуктите, които се предлагат на
 пазара като цифрови дубликатори (digital duplicators).
 3. Факс апарат — предлаган в търговската мрежа продукт за възпроизвеждане на изображения, чиито основни функции
 са: сканиране на оригинали (hard-copy originals) с цел предаване към отдалечени апарати по електронен път и
 приемане на подобни електронни данни, от които се възпроизвежда изображение върху графичен носител (hard-copy
 output). Електронното предаване се извършва най-често посредством телефонната мрежа, но може да се осъществява
 също и чрез компютърна мрежа или в Интернет. Възможно е продуктът да е в състояние да прави и графични копия
 (hard-copy duplicates). Захранването на устройството трябва да бъде възможно от стенен контакт, от интерфейс за
 данни или от мрежова връзка.


text:
Настоящото определение има за цел да включи продукти, които се предлагат на пазара
 като факс апарати (fax machines).
 4. Пощенска таксувачна машина — предлаган в търговската мрежа продукт за възпроизвеждане на изображения, който
 служи за отпечатване на информация за пощенски разноски върху пощенски пратки. Захранването на устройството
 трябва да бъде възможно от стенен контакт, от интерфейс за данни или от мрежова връзка. Настоящото определение
 има за цел да включи продукти, които се предлагат на пазара като пощенски таксувачни машини (mailing machines).
 5. Многофункционално устройство (МФУ) — предлаган в търговската мрежа продукт за възпроизвеждане на изобра
 жения, който представлява физически интегрирано устройство или комбинация от функционално интегрирани компо
 ненти, изпълняващо две или повече от следните основни функции: копиране, отпечатване (в ролята на печатащо
 устройство), сканиране или изпращане на факс. Функцията копиране, по смисъла на настоящото определение, е
 различна от възможността за копиране на единични страници, осигурявана от факс апаратите. Захранването на
 устройството трябва да бъде възможно от стенен контакт, от интерфейс за данни или от мрежова връзка. Настоящото
 определение има за цел да включи продукти, които се предлагат на пазара като многофункционални устройства
 (multifunction devices — MFDs) или многофункционални продукти (multifunction products — MFPs).
 Забележка: В случай, че МФУ не е единично интегрирано устройство, а набор от функционално интегрирани
 компоненти, производителят трябва да удостовери, че когато е инсталирано правилно, сумата от цялата консумирана
 енергия или консумирана мощност на всички компоненти на МФУ, които съставляват основното устройство, ще
 отговаря на стойностите за консумирана енергия или консумирана мощност, посочени в раздел В, за да може
 устройството да бъде класирано като ENERGY STAR МФУ.
 6. Печатащо устройство (принтер) — предлаган в търговската мрежа продукт за възпроизвеждане на изображения, който
 служи за отпечатване на копия върху графичен носител (hard-copy output) и може да получава информация от
 самостоятелни или свързани в мрежа компютри или други входни устройства (например цифрови фотоапарати).
 Захранването на устройството трябва да бъде възможно от стенен контакт, от интерфейс за данни или от мрежова
 връзка. Настоящото определение има за цел да включи продукти, които се предлагат на пазара като печатащи
 устройства, включително печатащи устройства, чиято функционалност може да бъде разширена до МФУ.
 7. Скенер — предлаган в търговската мрежа продукт за възпроизвеждане на изображения, който функционира като
 електрооптично устройство за преобразуване на информация в електронни изображения, които могат да се съхра
 няват, редактират, превръщат или прехвърлят, главно в среда на персонални компютри. Захранването на устройството
 трябва да бъде възможно от стенен контакт, от интерфейс за данни или от мрежова връзка. Настоящото определение
 има за цел да включи продукти, които се предлагат на пазара като скенери.
 Технологии за печатане
 8. Директен термичен печат (Direct Thermal) — технология за печатане, при която се прехвърля изображение чрез
 прогаряне на точки в гланциран материал, докато той преминава над загрята печатаща глава. При продуктите за
 директен термичен печат не се използват ленти.
 9. Сублимационен печат (Dye Sublimation) — технология за печатане, при която изображенията се създават чрез
 нанасяне (сублимиране) на оцветител върху печатния носител в зависимост от количеството енергия, отделяно от
 нагревателните елементи.
 10. Електрофотография (Electrophotography) — технология


text:
за печатане, която се характеризира с прехвърляне на
 желаното изображение върху фоточувствителен елемент с помощта на светлинен източник; проявяване на изобра
 жението с частици тонер, като запазеното върху фоточувствителния елемент изображение се използва за задаване на
 наличие или отсъствие на тонер върху всяка една точка, пренос на тонер върху крайния графичен носител и
 фиксиране с цел постигане на трайност на графичния носител. Видовете електрофотография включват лазерна,
 светодиодна и течнокристална. Цветната електрофотография се разграничава от монохромната по това, че в даден
 продукт (дадено устройство) са налични едновременно тонери с най-малко три различни цвята. По-долу се определят
 два вида технологии за цветна електрофотография:
 11. Успоредна цветна електрофотография (Parallel Colour Electrophotography) — технология за печатане, при която се
 използват няколко светлинни източника и няколко фоточувствителни елемента, за да се увеличи максималната
 скорост на цветното печатане.
 12. Серийна цветна електрофотография (Serial Colour Electrophotography) — технология за печатане, при която се
 използва в сериен режим един фоточувствителен елемент, както и един или няколко светлинни източника, за
 получаването на многоцветни копия.
 ---pagebreak--- 6.3.2013 г. BG Официален вестник на Европейския съюз L 63/51
 13. Ударен печат (Impact) — технология за печатане, която се характеризира с формиране на желаното изображение
 (hard-copy image) чрез прехвърляне на оцветител от „лента“ върху печатния носител чрез ударен процес. Два вида
 ударна технология за печат са точковият печат (Dot Formed Impact) и каретковият печат (Fully Formed Impact).
 Ударен печат (Impact) — технология за печатане, която се характеризира с формиране на желаното изображение
 (hard-copy image) чрез прехвърляне на оцветител от „лента“ върху печатния носител чрез ударен процес. Два вида
 ударна технология за печат са точковият печат (Dot Formed Impact) и каретковият печат (Fully Formed Impact).
 14. Мастиленоструен печат (Ink Jet) — технология за печатане, при която изображенията се образуват чрез полагане на
 оцветител на малки капки директно върху печатния носител във вид на матрица. Цветното мастиленоструйно
 печатане се различава от монохромното по това, че в продукта по всяко време има повече от един оцветители.
 Типичните видове мастиленоструйни технологии включват пиезоелектрическия мастиленоструен печат, сублима
 ционния мастиленоструен печат (Ink Jet Sublimation) и термомастиления печат (Thermal Ink Jet).
 15. Високоскоростен мастиленоструен печат (High Performance Ink Jet) — мастиленоструйна технология за печатане,
 използвана за високоскоростни професионални приложения, за които обичайно се използва електрофотографска
 технология за печатане. Високоскоростният мастиленоструен печат се отличава от конвенционалния по това, че
 при него се използват редици от дюзи (nozzle arrays) по цялата ширина на страницата и/или по възможността да
 се изсушава мастилото върху носителя чрез допълнителни механизми за неговото загряване.
 16. Твърдомастилен печат (Solid Ink) — технология на печатане, при която мастилото е твърдо при стайна температура и
 се втечнява при загряване до температурата на впръскване. Преносът на изображението върху носителя може да бъде
 директен, но най-често се извършва в рамките на междинна стъпка върху барабан или лента и впоследствие се
 отпечатва по офсетов способ върху носителя.
 17. Циклостилен печат (Stencil) — технология на печатане, при която се прехвърлят изображения върху печатния
 носител от шаблон, поставен около омастилен барабан.
 18. Термопечат (Thermal Transfer) — технология на печатане, при която желаното изображение се формира


text:
чрез
 нанасяне на малки капки от разтопен твърд оцветител (обикновено цветен восък) директно върху печатния
 носител по матричен способ. Термопечатът се различава от мастиленоструйния печат по това, че мастилото е
 твърдо при стайна температура и се втечнява при загряване.
 Работни режими, дейности и състояния по отношение на консумацията на мощност
 19. Активен режим (Active) — състояние по отношение на консумацията на мощност, при което продуктът е свързан към
 източник на захранване и активно печата, както и изпълнява някои от другите си основни функции.
 20. Автоматично двустранно печатане/копиране (Automatic Duplexing) — възможността на копирна машина, факс
 машина, МФУ или печатащо устройство автоматично да печата/копира изображения на двете страни на листа, без
 необходимост от междинно ръчно манипулиране на печатния носител. Примери за това са двустранното копиране от
 едностранен оригинал и двустранното копиране от двустранен оригинал. Приема се, че даден продукт има
 възможност за автоматично двустранно копиране само ако моделът включва всички принадлежности, необходими
 за изпълнение на посочените по-горе условия.
 21. Фабрично настроено време на изчакване (Default Delay Time) — времето, настроено от производителя преди
 доставката, което определя кога продуктът ще влезе в режим на по-ниска мощност (например „икономичен“,
 „изключен“) след изпълнение на неговата основна функция.
 22. Изключен (Off) — състояние по отношение на консумацията на електроенергия, в което продуктът попада, когато е
 бил ръчно или автоматично изключен, но все още е свързан с електрическата мрежа. От този режим се излиза чрез
 външно въздействие, например ръчно включване на захранването или включване от часовников механизъм, което
 привежда устройството в режим на готовност. Когато това състояние е резултат от ръчна намеса на потребителя, то
 често се нарича ръчно изключване, а когато е в резултат на автоматични или предварително определени въздействия
 (например време на изчакване или часовников механизъм), то често се нарича автоматично изключване.
 23. Готовност (Ready) — състоянието, в което продуктът не прави разпечатки, достигнал е работни условия, все още не е
 влязъл в някой от режимите на по-ниска мощност и може да влезе в активен режим с минимално забавяне. В този
 режим могат да се активират всички функции на продукта и той трябва да може да се върне в активен режим в
 резултат на всякакви възможни външни въздействия, предвидени за целта. Възможните външни въздействия включват
 външни електрически въздействия (например, мрежови въздействия, обаждания по факс или дистанционно управ
 ление) и пряка физическа намеса (например, активиране на физически ключ или бутон).
 24. Икономичен режим (Sleep) — това е състоянието на намалена мощност, в което продуктът влиза автоматично след
 период на бездействие. Освен автоматично, продуктът може да влезе в икономичен режим също: 1) в зададено от
 потребителя време на деня 2) незабавно, в отговор на ръчно действие от страна на потребителя, без в действителност
 да се изключва, или 3) по други, автоматично постижими начини, които са свързани с поведението на потребителя.
 Всички функции на продукта могат да се активират в този режим и той трябва да може да влезе в активен режим в
 резултат на всякакви възможни външни въздействия, за които е проектиран; допустимо е това да става с известно
 закъснение. Възможните външни въздействия включват външни електрически


text:
въздействия (например постъпване на
 данни от мрежата или по факс, чрез дистанционно управление) и пряка физическа намеса (например активиране на
 физически ключ или бутон). Продуктът трябва да поддържа мрежова връзка, докато се намира в икономичен режим,
 като се събужда единствено при необходимост.
 Забележка: При отчитане на данни и класиране на продукти, които могат да влязат в икономичен режим по няколко
 начина, участниците в програмата следва да вземат предвид нивото на икономичен режим, което може да се достигне
 автоматично. Ако продуктът може да влезе автоматично в няколко последователни нива на икономичен режим,
 производителят решава кое от тези нива да бъде използвано за целите на класирането на продукта; посоченото
 фабрично настроено време на изчакване обаче трябва да съответства на използваното ниво.
 ---pagebreak--- L 63/52 BG Официален вестник на Европейския съюз 6.3.2013 г.
 25. Празен ход (Standby) — това е режимът с най-ниска консумация на енергия, който не може да се изключи (повлияе)
 от потребителя и който може да продължава за неопределено време, когато продуктът е свързан към основното
 захранване и се използва в съответствие с инструкциите на производителя (7). Празният ход е режимът с минимална
 консумация на енергия от продукта.
 Забележка: За продукти за възпроизвеждане на изображения (imaging equipment products), обхванати от настоящата
 спецификация, нивото на консумирана енергия в режим на празен ход, т.е. минимално възможната консумация на
 енергия, обикновено се получава в режим „изключен“, но може да бъде достигнато също и в състояние на готовност
 или в икономичен режим. Даден продукт не може да излезе от режима на празен ход и да достигне състояние по-
 ниска консумация на енергия, освен ако не бъде физически изключен от основното захранване, в резултат на ръчна
 намеса.
 Формати по отношение на размерите на продуктите
 26. За големи формати (Large Format) — продуктите, категоризирани като предназначени за големи формати, включват
 устройствата, проектирани за печатане върху носител с формат А2 и по-голям, включително тези устройства, които са
 проектирани за работа с непрекъснат материал със ширина по-голяма или равна на 406 милиметра (mm). Възможно
 е предназначените за големи формати продукти да могат също така да печатат и върху носител с обичаен размер или
 малък формат.
 27. За малки формати (Small Format) — продуктите, категоризирани като предназначени за малки формати включват
 устройствата, проектирани за печатане върху носители (media) с размери, по-малки от определяните като обичайни
 (например А6, 4′′ × 6′′, микрофилм), включително тези устройства, които са проектирани за работа с непрекъснат
 материал със ширина по-малка от 210 mm.
 28. За обичайни формати (Standard) — продуктите, категоризирани като предназначени за обичайни формати включват
 устройствата, проектирани за печатане върху материал (media) с обичайни размери (например, Letter, Legal, Ledger,
 A3, A4 и B4), включително тези устройства, които са проектирани за работа с непрекъснат материал със ширина
 между 210 mm и 406 mm. Възможно е предназначените за обичайни размери продукти да могат също така да
 печатат и върху материал с малък формат.
 Допълнителни термини
 29. Допълнителна характеристика (Accessory) — периферно оборудване по избор, което не е необходимо за работата на
 основното устройство, но може да бъде добавяно преди или след доставката на основното


text:
устройство, за да се добавят
 функции. Спомагателното устройство може да се продава отделно под собствен моделен номер или да се продава с
 основното устройство, като част от пакет или конфигурация.
 30. Основен продукт (Base Product) — основният продукт е стандартният модел, доставян от производителя. Когато
 продуктови модели се предлагат в различни конфигурации, основният продукт е най-основната конфигурация на
 модела, който притежава минималния брой от възможните функционални разширители. Функционалните
 компоненти или спомагателни устройства, предлагани като незадължителни, а не като стандартни, не се считат за
 част от основния продукт.
 31. За непрекъснат материал (Continuous Form) — продуктите, категоризирани като предназначени за печатане върху
 непрекъснат материал, включват тези, които не използват предварително нарязан до определен размер на листа
 носител (cut-sheet media size) и са проектирани за ключови приложения като отпечатване на баркодове, етикети,
 разписки, товарителници, фактури, самолетни билети или етикети за търговия на дребно.
 32. Модул за цифров комуникационен интерфейс (Digital Front-end) — функционално интегриран сървър, към който са
 свързани други компютри и приложения и който служи за интерфейс към устройството за възпроизвеждане на
 изображения. Модулът за цифров комуникационен интерфейс осигурява по-големи функционални възможности на
 продукта за възпроизвеждане на изображения. Той се определя като някой от следните типове:
 Модул за цифров комуникационен интерфейс от тип 1 (Type 1 DFE): представлява модул, който черпи постоянен ток
 от свое собствено (вътрешно или външно) захранващо устройство, захранвано с променливо напрежение, което е
 отделно от захранването на устройството за възпроизвеждане на изображения. Захранването на този модул за цифров
 комуникационен интерфейс може да става директно от стенен контакт или чрез вътрешното захранващо устройство на
 продукта за възпроизвеждане на изображения.
 Модул за цифров комуникационен интерфейс от тип 2 (Type 2 DFE): представлява модул, който се захранва от
 захранващото устройство, което се ползва и от устройството за възпроизвеждане на изображения. Модулите от тип 2
 трябва да имат платка или възел със собствено процесорно устройство, което може да инициира активност по
 мрежата и може да бъде физически отстранено, галванично разделено или изключено посредством обичайни
 инженерни средства, за да се правят измервания по захранването.
 Модулът за цифров комуникационен интерфейс също така предлага най-малко три от следните по-сложни функции:
 а) Възможност за свързване в мрежа в различни среди;
 б) Действие като кутия за електронни съобщения;
 в) Управление на поредица от задания;
 г) Машинно управление (например, извеждане на устройството за възпроизвеждане на изображения от състояние на
 намалена мощност и привеждане в работен режим);
 д) Разширен графичен потребителски интерфейс (ПИ);
 (7) IEC 62301 - Битови електроуреди - измерване на консумираната мощност в режим на празен ход. 2005 г.
 ---pagebreak--- 6.3.2013 г. BG Официален вестник на Европейския съюз L 63/53
 е) Възможност за иницииране на комуникация с други главни сървъри и компютри - клиенти (например, сканиране
 за изпращане по електронна поща, периодично запитване от разстояние до кутии за електронни съобщения за
 получаване на задания); или
 ж) Възможност за допълнителна обработка на страници (например, преформатиране на страници преди отпечатване).
 33. Функционален разширител (Functional Adder) — функционалният разширител е стандартна характеристика на
 продукта, която добавя функции към съществуващите възможности на основния печатащ механизъм на продукта
 за възпроизвеждане на